POZIV NOVIM PROSTOVOLJKAM_CEM 
pri izvajanju »MLADINSKIH DELAVNIC« 
Društvo za preventivno delo vabi študente/ke ter vse mlade do 30 leta starosti, katere veseli delo z najstniki in bi bili pripravljeni eno šolsko leto nameniti prostovoljskemu delu, k izvajanju preventivnega projekta »Mladinske delavnice«.
Delavnice se bodo izvajale v 8-ih in 9-ih razredih osnovnih šol širom Slovenije (v Ljubljani, Medvodah, Domžalah, Kranju, Ajdovščini, Kopru, Celju, Slovenski Bistrici, Ormožu ter na Ptuju).
Namen delavnic je spodbujanje pozitivnega psihosocialnega razvoja mladostnikov, preprečevanje tveganih vedenj na področju drog in zasvojenosti, neodgovorne spolnosti ter medvrstniškega nasilja ter opremljanje mladostnikov s številnimi konstruktivnimi znanji in socialnimi veščinami, ki naj bi pripomogle k razvoju zdravega življenjskega sloga. 
Pogoj za izvajanje delavnic je opravljeno začetno brezplačno usposabljanje, ki bo potekalo:
na Ptuju: 9.-15.10.2020 in
v Ljubljani: 21.-27.10.2020. 
Zainteresirane prostovoljke/ce prosijo, da pošljejo izpolnjeno prijavnico po e-pošti na naslov: drustvo.pd@guest.arnes.si. PRIJAVNICO najdete na spletni strani društva: http://www.drustvo-dpd.si/prostovoljci/prijavnica/ 
Za dodatna vprašanja in informacije pokličite na 01 426 95 60 ali 01 426 13 89.
Prijave zbirajo do 7.10.2020 za usposabljanje na Ptuju ter do 19.10.2020 za usposabljanje v Ljubljani. 
Sprejmi nov izziv – pridruži se! ;)

Projekt »Mladinske delavnice« sofinancirajo:
Ministrstvo za delo, družino, socialne zadeve in enake možnosti RS, 
Ministrstvo za zdravje RS,
Mestna občina Ljubljana ter številni drugi sofinancerji na lokalni ravni.

